OECD >Multilingual Summaries

Economic Policy Reforms 2014: Going for Growth Interim Report

Summary in Norwegian

Økonomiske reformer 2014: Interimrapport for Going for Growth

Sammendrag på norsk

"Going for Growth"‑rammeverket bygger på OECDs ekspertise når det gjelder strukturelle reformer og økonomiske resultater for å gi beslutningstakere konkrete anbefalinger som kan øke vekst. For hvert land er det identifisert fem politiske prioriteringer basert på deres evne til å forbedre langsiktige, materielle levestandarder gjennom høyere produktivitet og sysselsetting.

De strukturelle reformprioriteringene dekker bredt produkt‑ og arbeidsmarkedsreguleringer, utdanning og opplæring, skatte og‑ velferdssystemer, handels‑ og investeringsregler og innovasjonspolitikk. Denne rapporten er blitt publisert årlig for OECD‑land siden 2005, og siden 2011 har den også omfattet Brasil, Kina, India, Indonesia, Russland og Sør‑Afrika (BRIICS). "Going for Growth"‑rapporter har bidratt til G20‑landenes vanlige sysselsettingsprogram for å oppnå sterk, bærekraftig og balansert vekst.

Denne interimrapporten gjennomgår hovedutfordringene til vekst som OECD‑land og andre store ikke‑OECD‑land står overfor, og vurderer fremskrittene i løpet av de siste to årene med tanke på å vedta strukturelle reformer til å takle dem (Kapittel 1). Dette granskes i lys av utfallet av de landsspesifikke prioriteringene identifisert i de tidligere utgavene av "Going for Growth". De potensielle effektene av reformer på politiske målsetninger annet enn vekst i BNP diskuteres også, med fokus på konsolidering av offentlig økonomi, innsnevring av nåværende ubalanser og reduksjon av inntektsulikhet.

Rapporten oppdaterer også OECDs indikatorer for produktmarkedsregulering (PMR), som måler situasjonen med tanke på regulatoriske hindringer i ulike næringslivssektorer, som nettverksindustrier (energi, telekommunikasjon og transport), profesjonelle tjenester og detaljhandel (Kapittel 2). Disse indikatorene er blitt mye brukt av nasjonale myndigheter, så vel som internasjonale organisasjoner og akademia.

Viktige politiske meldinger

Politiske reformer: fremskritt og prioriteringer

Krisen har virket negativt inn på den potensielle veksten til mange avanserte økonomier, mens noen fremvoksende økonomier støter på flaskehalser. En retur til sunn og bærekraftig vekst krever ambisiøse og omfattende strukturelle reformer, som dekker et bredt utvalg av politikkområder.

Myndigheter har fortsatt å gjøre fremskritt på mange fronter til tross for utfordringen med å utføre reformer i en periode med dempet vekst. Tempoet på handlinger som er blitt tatt innen områder dekket av OECDs politikkanbefalinger har bremset noe opp i løpet av de siste to årene, men forblir godt over tempoet som ble observert før krisen. Intensiteten av reformer har holdt seg høyest i land i euroområdet under direkte markedspress eller økonomiske bistandsprogrammer.

Når det gjelder reformer rettet mot produktivitetsøkning er det blitt satt mer fokus på tiltak for å øke effektiviteten i offentlig sektor, forbedre utdanningsresultater og lette produktmarkedsreguleringer, og i mindre grad beskatning og infrastruktur. Innen områder som arbeidsmarkeds‑ og sosialpolitikk har reformer vært mer intense innen områder som førtidspensjonering, programmer som gir inntektsstøtte og hjelp med jobbsøking og stillingsvernslovgivning.

Til tross for nylige forbedringer i de økonomiske utsiktene fortsetter land å stå overfor utfordringer på ulike strukturelle områder. En rekke OECD‑land er konfrontert med synkende produktivitetsvekst til tross for relativt høye investeringer i kunnskapsbasert kapital og tertiær utdanning av god kvalitet (Australia, Canada, New Zealand, Storbritannia og Sveits).

Med hensyn til land med fremvoksende økonomier (Brasil, Kina, Chile, Indonesia, India, Mexico, Russland, Tyrkia og Sør‑Afrika) utgjør behovet for å forbedre tilgang til kvalitetsmessig utdanning, til å takle fysiske og juridiske infrastruktur‑flaskehalser, og i de fleste tilfeller, til å bringe flere arbeidere inn i formell arbeidssektor, de viktigste politiske prioriteringene.

Vedvarende høy arbeidsledighet er en bekymring i mye av Europa, men spesielt i de sørlige og sentraleuropeiske landene, hvor langsiktig arbeidsledighet forblir høy, selv de steder hvor gjennomsnittlig arbeidsledighet har falt siden krisen. De medvirkende faktorene, som varierer fra land til land, inkluderer ulike hindringer til skaping av arbeidsplasser og arbeideres mobilitet, i tillegg til utilstrekkelig støtte til jobbsøking og ferdighetsutvikling. I land i det sørlige euroområdet, som er blitt hardest rammet av krisen, ville sterkere produktmarkedsreformer hjelpe med å øke effekten av de betydelige arbeidsmarkedsreformene som er blitt implementert de siste årene.

I noen OECD‑land som står overfor en raskt aldrende befolkning (Tyskland, Japan og Korea) forblir det en viktig utfordring å bringe flere kvinner inn på arbeidsmarkedet og å sørge for at de er fullstendig integrert, i tillegg til behovet for å øke tjenesteproduktivitet.

I land hvor inntektsulikheten er spesielt stor bør handling på politikkprioriteringer for det meste hjelpe med å utligne inntektsfordelingen, selv om dette kan ta tid. På den andre siden vil det være usannsynlig at handlinger for å øke vekst i land med de største ubalansene vil bidra mye til å utligne disse ubalansene.

Det er gjort fremskritt med å redusere regulatoriske hindringer til konkurranse

Produktmarkedsregulering er avgjørende for velfungerende markedsbaserte økonomier, ikke minst for å beskytte markedsintegritet, men også for å fremme målsetninger knyttet til helse, miljø og sikkerhet. Men på alle produktmarkedsområder hvor konkurranse er mulig, bør regulatoriske rammer fremme og ikke hindre konkurranse.

Mer spesifikt betyr dette å reformere reguleringer som skaper hindringer til etablering på et marked, begrenser firmaers evne innenfor et marked til å konkurrere, reduserer leverandørers incentiver til å konkurrere, eller som begrenser valgene og informasjonen som er tilgjengelig for forbrukere.

2013‑oppdateringen av OECDs PMR‑indikatorer viser at reformer på dette området har bremset opp i løpet av de siste fem årene, en trend som allerede var synlig. Ikke desto mindre implementerte flere land betydelige reformer i løpet av de siste fem årene – spesielt Hellas, Polen, Portugal og Slovakia.

Generelt sett har land gjort større fremskritt de siste fem årene med tanke på å lette restriksjoner for salg av statlige eiendeler, med å redusere innvirkningen av priskontroll på konkurranse, med å strømlinjeforme administrative prosedyrer for oppstartsbedrifter, med å forbedre tilgang til informasjon om reguleringer og i å fase ut metoder som diskriminerer mot utenlandske leverandører.

Regulatoriske hindringer til konkurranse forblir høye innenfor en rekke områder, selv om det er blitt oppnådd betydelig fremgang i å redusere dem siden midten av 1990‑tallet. Området med størst mulighet for forbedring i både OECD og ikke‑OECD‑land inkluderer offentlig eierskap og styring av statseide virksomheter, i tillegg til regulatoriske hindringer til inngang til nettverk og profesjonelle tjenester.

Sammendrag av
OECD (2014), Economic Policy Reforms 2014: Going for Growth Interim Report, OECD Publishing.
http://dx/doi.org/10.1787/growth-2014-en

© OECD

Denne oppsummeringen er ingen offisiell OECD-oversettelse.

Denne oppsummeringen kan reproduseres hvis OECDs copyright og originalens tittel angis.

Flerspråklige oppsummeringer er oversatte utdrag av OECD-publikasjoner opprinnelig utgitt på engelsk og fransk.

Disse er gratis tilgjengelige på OECDs Online Bookshop www.oecd.org/bookshop

For ytterligere informasjon, ta kontakt med OECD Rights and Translation unit, Public Affairs and Communications Directorate, rights@oecd.org eller per faks: +33 (0)1 45 24 99 30.

OECD Rights and Translation unit (PAC)
2 rue André-Pascal, 75116
Paris, France

Besøk vårt nettsted www.oecd.org/rights